# data[].attributes.attachment_link.title
Gólyás fejlesztő játékok nemcsak ovisoknak

# data[].attributes.attachment_link.description
A nyár nagyon jó alkalom arra, hogy összegyűljön a család vagy rég nem látott baráti társaságok. Ez általában azt is jelenti, hogy több különböző életkorú kisgyerek szórakoztatásáról kell gondoskodnunk.Az alábbiakban összegyűjtöttem egészen kicsiknek való...

# data[].attributes.attachment_link.readable_text
a fekete gólya:

rejtőzködő, erdei madár

tavak, folyók közelében fészkel

nagy fákra rakja a fészkét

A fekete gólya kedvenc csemegéi az erdei patakokban élő állatok: halak, békák, gőték, apró vízi férgek, rovarok és vízisiklók.
a fehér gólya:

nyílt síkságokat, legelőket, dombságokat kedveli

emberi településeken, települések közelében fészkel

házakra, villanyoszlopokra rakja a fészkét

A fehér gólya szárazföldi kis állatokat eszik: rovarokat, bogarakat, ásóbékákat, egereket, pockokat, gyíkokat, kígyókat.

# data[].attributes.attachment_link.description
rejtőzködő, erdei madár tavak, folyók közelében fészkel nagy fákra rakja a fészkét A fekete gólya kedvenc csemegéi az erdei patakokban élő állatok: halak, békák, gőték, apró vízi férgek, rovarok és vízisiklók. nyílt síkságokat, legelőket, dombságokat kedveli emberi településeken, települések közelében fészkel házakra, villanyoszlopokra rakja a fészkét A fehér gólya szárazföldi kis állatokat eszik: rovarokat, bogarakat, ásóbékákat, egereket, pockokat, gyíkokat, kígyókat.

# data[].attributes.attachment_link.readable_text
Egyszer volt, hol nem volt, volt egyszer egy udvarocska, benne egy kis kerti tóval.

A kicsiny tó partján szép virágok nyíltak, a fehér köveken szivárványosan csillogott a víz, melyet a szökőkút köpött oda. Az egyik kövön üldögélt Lala, a béka. Süttette a hátát a nappal, és közben csodálta a szökőkútból aláhulló vízcseppeket.

A nagy csodálkozásban azt sem vette észre, hogy az udvarba leszállt egy piros lábú, piros csőrű, hófehér gólyamadár, és egyenesen a kerti tó felé lépked!

Arra eszmélt csak fel, amikor Zizz a légy körözni kezdett a feje körül.

- Na, most elkaplak! - gondolta Lala, és követni kezdte szemével Zizz röpködését. Ahogy a fejét tekergette, meglátta Pirost, a gólyát.

- Jaj, ő meg engem akar megenni - gondolta, és hirtelen leugrott a kőről. Igen ám, de az ugrást elvétette, és egyenesen a tó mellett álló öntözőkannába pottyant. Ami egyfelől szerencse volt, hiszen Piros onnan nem tudta kivenni, de szerencsétlenség is, hiszen Lala nem tud kimászni onnan!

- Ó, jaj, szegény fejemnek! Megmenekültem a gólya elől, de innen sosem fogok tudni kikecmeregni - sóhajtozott Lala.

Piros hallotta, hogy valami motoszkál, jajgat a kannában. Közelebb ment, belekukkantott, és akkor látta, hogy ízletes, friss vacsorának való kuksol a kannában.

- Na.. könnyű dolgom lesz, még vadászni sem kell, csak belenyúlok a csőrömmel, és már meg is kaparintottam a mai főfogást - gondolta Piros, és próbálta a csőrét bedugni a kannába.

Egy kis baj volt, mert a kanna fogantyúja miatt nem tudott olyan mélyre lenyúlni, hogy elérje Lalát, aki a kanna aljában lapulva várt a végzetére.

- Ez így nem fog menni - gondolta Piros, és feladta a próbálkozást. Ennek Lala egyrészt örült, mert nem szándékozott gólyavacsora lenni, de szomorú is volt, ha arra gondolt, hogy itt fog éhen halni a kanna aljában. Ekkor ötlete támadt.

- Piros, Piros, figyelj rám! Ha nem tudsz kiszedni, nem leszek a vacsorád. Viszont, ha segítek abban, hogy hogyan vegyél ki, akkor megeszel. Kössünk egyezséget: te kiszabadítasz engem, és közösen keresünk neked más vacsorát. Mit szólsz az ötlethez? - kérdezte reménykedve Lala a gólyától.

Piros nem csak szép, okos is volt. Így gondolkodott:

- Ha nem szedem ki Lalát, keresgélhetek tovább ennivalóért. Ha kiszedem, akkor a segítségét azzal hálálom meg, hogy elfogyasztom vacsorára. Hm. Nem jó ez így, sehogy sem. Viszont, mivel ő itt lakik az udvarban, biztosan tudja, hogy hol juthatnék hozzá hasonló finom falatokhoz!

- Rendben Lala, megbeszéltük, mondd el, hogyan szabadíthatlak ki, és megígérem, hogy nem fallak fel!

Lala nagyon megörült annak, amit hallott, bár egy kicsit tartott tőle, hogy Piros időközben meggondolja magát és megszegi az ígéretét.

- Piros, a csőröddel lökd meg a kannát, hogy feldőljön, és ki tudjak mászni belőle! - kiabálta Lala a kanna aljából.

Ekkor újra megjelent Zizz, a légy, és a kanna körül legyeskedett. Nem mintha bármiben tudott volna segíteni, de neki ugye mindenhol ott kell lennie, ahol történik valami érdekes.

Pirost nem zavarta Zizz röpködése, csak arra figyelt, hogy el tudja lökni csőrével a kannát. Harmadik próbálkozásra sikerült is.

Lala kisétált a kanna nyílásához és körülnézett. Látta Pirost, aki kíváncsian figyelte, hogy sikerrel jár-e a szabadítás, és észrevette Zizzt is.

- Most legszívesebben bekapnám ezt a szemtelen legyet, de nem teszem. Ha akkor ott a kövön nem macerált volna, nem vettem volna észre, hogy Piros közeledik - gondolta Lala és kiugrott a fekvő öntözőkannából.

- Köszönöm Piros, hogy megmentetted az életemet! - mondta Lala mosolyogva.

- Szívesen tettem, bár ha most nem kaplak be, akkor lassan nekem is életmentésre lesz szükségem! - kelepelt vissza Piros.

- Zizz, zizz, köszi Lala, hogy te sem kaptál be engem - zümmögött felettük Zizz.

- Na, igen Zizz, de most én is éhes vagyok, és Piros is! - válaszolta Lala. - Tudok egy jó helyet, a kerten kívül! Egy nagy tó van ott, gyertek, nézzünk körül! Remélem, onnan nem térünk vissza éhesen! - mosolygott Lala, és ugrándozva elindult a kert vége felé.

- Menjünk! - kelepelt Piros, és hosszú lábaival nagyokat lépve követte Lalát.

- Repüljünk! - zümmögte Zizz, és a levegőben követte a két barátot.

A kerítésen kívül nem mentem utánuk, de biztosan rendben megvacsoráztak mindhárman, mert másnap együtt napoztak a tó melletti köveken, ahova a szökőkút köpködte a csillogó vízcseppeket.
A szerző bemutatkozása:
Skolik Ágnes vagyok, három gyermekkönyv írója. Első könyvem 2015-ben jelent meg A csodatermő fa címmel, ( 6-10 éveseknek), a második 2016-ban Csibemese címmel (3-6 éveseknek) a harmadik kis mondókáskönyv pedig 2017-ben. Ez a könyvecske az 1-3 éves korosztálynak való, címe első meséskönyvem.
A könyvekről bővebb info olvasható a www.skolikagnes.hu weboldalon.

# data[].attributes.attachment_link.title
Skolik Ágnes: A béka és a gólya (mese) | MeseLes

# data[].attributes.attachment_link.description
Egyszer volt, hol nem volt, volt egyszer egy udvarocska, benne egy kis kerti tóval. A kicsiny tó partján szép virágok nyíltak, a fehér köveken szivárványosan csillogott a víz, melyet a szökőkút köpött oda. Az egyik kövön üldögélt Lala, a béka. Süttette a hátát a nappal, és közben csodálta a szökőkútból aláhulló vízcseppeket.

# data[].attributes.attachment_link.title
Fehér gólya kelepelése a Tisza-tavi Ökocentrumban

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.description
Gólya lépés (Karok oldalsó középrátásba, és vissza test mellé, közben járás magas térdemeléssel), Békaügetés, Kutya (Négykézláb járás, tenyerek a padlón).

# data[].attributes.attachment_link.readable_text
Az alábbiakban összegyűjtöttünk néhány, a víz témaköréhez kapcsolódó fejlesztő játékot.
Feszültségoldó „ellentétjátékok"
Motorcsónakok vagyunk!
(Gyors futás, hangos berregéssel, egymást kerülgetve)
Mellúszással úszunk kényelmesen.
(Járás a mellúszás kartempóját utánozva)
Gyorsúszással haladunk.
(Futás a gyorsúszás kartempóját utánozva, egymást kerülgetve)

Legyél hegyről rohanó kis patak!
(Futás társak kerülgetésével gyorsan)
Legyél lassan hömpölygő folyam!
(Járás egymás kerülgetésével, fordulatokkal, karlengetéssel)
Legyél hangos óriás, aki átugrál a patakokon!
(Járás óriáslépésekkel, ugrásokkal)

Legyél nagy, hangos béka!
(Haladás békaugrással, brekegéssel)
Legyél óvatosan mozgó, halk sikló!
(Kúszás társak vagy akadály kerülgetésével)

Legyél sebesen repülő gólya!
(Futás nyújtott karral oldalsó középtartásban)
Legyél totyogó kacsa!
(Guggoló járás szétszórtan egymást kerülgetve)
Bemelegítő, ráhangoló, koncentrációt fejlesztő játékok
Keress szigetet magadnak!
A teremben szétszórtan karikák. Egyel kevesebb, mint ahányan a játékot játsszuk. A játékosok ezek között „hajóznak". „ Szigetre!" felszólításra mindenki keres magának egy karikát. Akinek nem jut üres karika, ő adja a következő jeleket: „ Vízre!"„Szigetre!"
Változat: A játékvezető felszed néhány karikát: „Egyre több sziget kerül víz alá. Segítsenek
egymásnak!"

Békavadászat - Fogójáték időre
Választunk egy fogót, ő a gólya, aki gólyajárásban üldözi a békákat. Amelyik békaugrásban közlekedő békát megérinti, kiesik. A játék addig tart, amíg énekel a játékvezető (valamilyen gólyás dalt). Többször játsszuk, és összehasonlítjuk, melyik gólya fogta a legtöbb békát.

Apály! Dagály! Özönvíz! - Mászás le-föl bordásfalon
Apály: alsó fok; Dagály: feljebb; Özönvíz: egész magasra másznak a gyerekek.

Utazás az örök jég birodalmába, ahol láthatunk:
- jegesmedvét - mászás tenyéren és talpon
- pingvint - járás apró lépésekkel, kifordított lábbal, hát mögött összefogott kezekkel
- hóbaglyot - futás oldalsó középtartásba, nyújtott karokkal
- sarki nyulat - nyusziugrás

Siklók, békák, pókok - házkereső játék
A siklók kúsznak a tó (szőnyeg) körül, jelre „betekerednek" egy karikába. A békák békaugrásban közlekednek, jelre elhelyezkednek sarokülésben kéztámasszal a test előtt egy karikában. A pókok pókjárással lépegetnek, jelre egyensúlyoznak a „háló" (karika) szélén.

Árbocra! Hajóra! Vízbe!
- „ Árbocra!" kiáltásra a „matrózok" sietnek fel a bordásfalra.
- „ Hajóra!" kiáltásra a „matrózok" fellépnek a padokra (vagy zsámolyokra).
- „ Vízbe!" kiáltásra lehasalnak a talajra, és úszó mozdulatokat végeznek.

Békafogó
A gyerekek békaugrásban menekülnek a békafogók elől. (Mi két fogóval játsszuk.) Akiket megfognak, kővé változnak, és kerülgetni kell őket. Az győz, aki utoljára marad.

Korcsolyázás a befagyott tavon
Talp alatt kisszőnyeg. Egyik láb a talajon, másik a kisszőnyegen, melyet csúsztatunk, egymást
kerülgetve. Lábcserével is.

Korcsolyaverseny a befagyott tavon
Egymás mellett helyezkedünk el a terem egyik oldalán. Talp alatt kisszőnyeg. Egyik láb a
talajon, másik a szőnyegen, melyet csúsztatunk a terem másik végében jelölt vonalig. Az
győz, aki elsőnek ér a vonalhoz. Lábcserével is.

Csónakázás - „Ki ér át a túlsó partra?"
A gyerekek kisszőnyegen ülnek a terem egyik végében. Lábuk hajlítva, talpuk a talajon. A talajra helyezett kezük és talpuk segítségével haladnak popsijuk alatt a szőnyeggel a kijelölt „partig".

Békamentés
A terem egyik végében tó. A gyerekek innen hordják kanállal a hajtogatott békákat a terem szemközti oldalán lévő másik (tiszta vizű) tóba
- folyamatosan
- folyamatosan zenére
- versenyre csapatjáték formájában
- akadály beiktatásával (pad, zsámoly, megemelt pad, karikák, lépőkövek...)

(Forrás: Fejlődés és fejlesztés az óvodában)

További fejlesztő ötletekért és szakmai cikkekért fizessen elő kiadványunkra!

Fejlődés és fejlesztés az óvodában

# data[].attributes.attachment_link.title
Játékos fejlesztő feladatok a víz témakörében

# data[].attributes.attachment_link.description
Az alábbiakban összegyűjtöttünk néhány, a víz témaköréhez kapcsolódó fejlesztő játékot. Feszültségoldó „ellentétjátékok" Motorcsónakok vagyunk! (Gyors futás, hangos berregéssel, egymást kerülgetve) Mellúszással úszunk kényelmesen. (Járás a mellúszás kartempóját utánozva) Gyorsúszással haladunk. (Futás a gyorsúszás kartempóját utánozva, egymást kerülgetve) Legyél hegyről rohanó kis patak! (Futás társak kerülgetésével gyorsan) Legyél lassan hömpölygő folyam!

# data[].attributes.attachment_link.readable_text
2020-02-21 23:22:57

Verselve rajzoljunk gólyát

Áll egy kis pont magába bekerítjük karikába. Két kis zsinór lóg le róla, nono ez még nem a gólya. A tojása kerek, hegyes, mindjárt itt áll a vén begyes, hurkapálca hosszú lába, azzal gázol a mocsárba. Piros csőre hosszú, hegyes, jön a gólya, mindjárt megesz!

Szemet rajzolunk.

A pontot bekeretezve kész a fej.

Nyakat rajzolunk.

A testét csepp alakúra kanyarítjuk.

Szárnyat ívelünk és színezünk.

Két lábának egyenes vonalat húzunk.

A lábakra lábujjakat rajzolunk.

Hegyes csőrt rajzolunk.

Pirosra színezzük a csőrt.

A verset beküldte: duli. Köszönet érte!

Ha Te is tudsz még rajzoltató mondókát, verset, írd le nekünk!

Kapcsolódó cégek, termékek, szolgáltatások

# data[].attributes.attachment_link.description
Áll egy kis pont magába Szemet rajzolunk. bekerítjük karikába. A pontot bekeretezve kész a fej. Két kis zsinór lóg le róla, Nyakat rajzolunk. nono ez még nem a gólya. A tojása kerek, hegyes, A testét csepp alakúra kanyarítjuk. mindjárt itt áll a vén begyes, Szárnyat ívelünk és színezünk.

# data[].attributes.attachment_link.title
állatos kifestők 1000 db állatos nyomtatható kifestő

# data[].attributes.attachment_link.description
állatos kifestő állatos nyomtatható ingyen kifestők! Nyomtass és színezz! Ingyen online állatos játékok és kifestők legnagyobb választéka!

# data[].attributes.attachment_link.readable_text
La Fontaine: A róka és a gólya feladatok 1.

Meghívta a gólyát a róka egyszer
ebédre,
s egy lapostányért tett, színig levessel,
elébe.
A gólya éhes volt, de hosszú csőre
miatt egy jóízű kortyot belőle
nem ehetett.
A róka nézte, falt és nevetett.

Aztán a gólya másnap visszahívta
a rókát.
Palackban gőzölt a sokféle ritka
finomság.
A róka éhes volt, de csak szagolta
az ételt: nem ért a palackba az orra.
Éhen maradt,
s a gólyáé lett a sok jó falat.

A lakoma végén, mikor fölálltak:
"Remélem -
szólt a gólya -, éppoly jónak találtad
ebédem,
mint én tegnap a tiédet, barátom;
konyhádon tanult főzni a szakácsom."
A róka csak
nézett, s korgó gyomorral elszaladt.

La Fontaine: A róka és a gólya

Egy nap a róka vendégségbe hívta a gólyát.

A róka ízletes vacsorát főzött.
Amikor a gólya megérkezett, meglepetten nézte a terített asztalt.
A lapostányéron leveses pép gőzölgött, mely ínycsiklandozó illata az egész szobát betöltötte, ám a gólya hosszú, vékony csőrével sehogyan sem fért hozzá az ételhez.

Így aztán korgó gyomorral kellett távoznia.

- Köszönöm meghívásodat, hadd viszonozzam - mondta a távozóban lévő gólya a vendéglátójának.
- Holnap este jöjj el hozzám, vendégségbe.
A róka örömmel elfogadta a meghívást. A gólya egész nap sürgölődött a konyhában, s vacsorája illata talán még a rókáén is túltett. A róka már alig várta az ízletes ételt, ám a terített asztal láttán most rajta volt a sor, hogy megdöbbenjen. A gólya ugyanis az
ételt hosszú nyakú edényben tette a róka elé, s jó étvágyat kívánt.
A róka próbálkozott jobbról is, balról is, ám amíg a gólya hosszú csőre könnyedén befért a szűk edénybe, és jó étvággyal falatozott, addig õ sehogyan sem tudott az ételhez férkõzni.
Így aztán a róka maradt éhen.
- Róka koma, hát nem ízlik a főztöm ? - incselkedett a gólya. - Ne vedd a szívedre, hiszen tőled tanultam. A minap megcsúfoltál engem, most rajtad a sor. Amit velem tettél, csak azt kapod vissza.

https://www.youtube.com/watch?v=ccRmT-mTl0M&index=1&list=PLK1FPrOplqATtqLWFmmnsUJovAZDphKyt

# data[].attributes.attachment_link.description
La Fontaine: A róka és a gólya feladatok 1. Meghívta a gólyát a róka egyszer ebédre, s egy lapostányért tett, színig levessel, elébe. A gólya éhes volt, de hosszú csőre miatt egy jóízű kortyot belőle nem ehetett. A róka nézte, falt és nevetett. Aztán a gólya másnap visszahívta a rókát.

# data[].attributes.attachment_link.readable_text
Az egyszerűség kedvéért hívjuk Gézának. Tisztelettel kopogtatott, mielőtt ki akart jönni. Őt is ugyanúgy hagyták szerető szülei, hogy megküzdjön a világra jöttéért, ha már úgy döntött gólyaként akar megvalósulni. Anyu és apu szenvedni is mindig hagyták, mert jól tudták, hogy nehéz élet vár rá. Hisz fél év múlva indulnak haza, ahhoz pedig erősnek kell lennie. Géza gyorsan cseperedett, és szerető szülei odaadóan gondoskodtak róla. Géza szeretett a fészekben üldögélni, mert innen sok mindent láthatott. Megfigyelte, hogy azok az alatta mászkáló, zajos tollfejűek milyen szorgalmasan élik az életüket. Mindig mennek valahová, van hogy szárnyuk alatt cipelnek valamit, és különböző tollruhákat viselnek. Mindig csinálnak valami fontosat. Meg is kérdezte kik ők.

-Szárnytalan angyalok azok, és ne bízz bennük, mert sokszor bántottak minket. - mondta apu.

Aztán eljött az ideje az első szárny próbálgatásnak, így el is feledkezett róluk. Anyu és apu ekkor nagyon szigorú lett. Vége lett a gondtalan gyerekkornak. Géza annak ellenére, hogy nem értette miért ez a nagy változás, könnyedén megtanult repülni. Szülei igazán büszkék voltak rá. Aztán felmerült benne az első kérdés:

-Miért lettetek ilyen szigorúak? Miért csinálunk feladatot abból, amit élvezni is lehet?

-Mert hamarosan indulunk haza.

-De hát itt születtem, nekem ez a haza.

-De a mi életünkben mindig elindulunk haza.

-Miért jó az?

-Egyáltalán nem jó, de ez a dolgunk.

-De miért...?

-Mert mindig így élünk, és a szüleink is mindig így éltek.

-És mi történik az úton velünk?

-Sokat repülünk. Nagyon sokat. Van, hogy viharba kerülünk, ahol sokan odavesznek. Sok helyen lőnek is ránk, ahol megint veszélyben vagyunk. De aki jól csinálja, az megérkezik haza. Ezért kell erősnek lenned.

-Milyen az a haza?

-Olyan mint itt, csak melegebb van.

-Itt miért nincsen meleg?

-Nem tudom, de innen mindig elmegyünk.

-És aki itt marad?

Na ekkor fogyott el a türelme apunak, és egy atyai tollas pofonnal csendre intette Gézát. Géza a következő napokon boldogan repdesett a fészek és a közeli tó között. De a kérdés csak nem hagyta békén, hogy minek elmenni, ha itt ugyanolyan. Minek menni, ha nagyon el fog fáradni. Sőt lehet megsérül, vagy akár meg is hal. Sok ott a veszély. Ezért újra feltette kérdését, de most már anyunak.

-Miért kell menni, ha ugyanilyen itt is?

-Mert ez a szokás. - felelte anyu.

-De te tudod miért?

-Mindig ezt csináljuk, ne kérdezz olyat, amire nincsen válasz.

Géza továbbra sem értette az egészet. Biztos volt benne, hogy ezt mindig így csinálták, így is van rendjén, de azért ott volt benne a kétely, hogy biztosan szenvedni kell? Meg is kérdezte.

-Ez nem szenvedés, ezt így szoktuk meg - válaszolta apu.

-De azt mondtad nagyon elfáradunk, hogy félünk a vihartól, és lehet meg kell halnunk.

-Ez nem félelem, ez az élet rendje.

-De én emlékszem, hogy megváltoztatok, mikor repülnöm kellett kezdeni.

-Az nem félelem volt, hanem féltés.

-Mi a különbség?

-Azért élünk, hogy vigyázzunk rád, hogy felneveljünk a nagy útra.

-Nem azért élünk, mert szeretjük az életet? Mert jól esik repülni, halat és békát enni, kelepelni, gyermeket gondozni, élvezni az életet?

-Nem. Azért élünk, mert rengeteg kötelességünk van. A halat meg kell fogni. Repülni is kell, hogy eljussunk a tóig. Kelepelni pedig azért kell, mert ezzel mutatjuk a többieknek, hogy elég erősek vagyunk.

-Akkor miért élünk?

-Most már elég legyen az értetlenkedésből. Azért élünk, hogy elvégezzük a feladatainkat.

-És nem szeretünk élni?

-Dehogynem szeretünk! Majd ha megérkezünk haza, akkor megpihenünk, és örülünk.

-Itt nem tudunk örülni? És ott nem fogunk készülődni, hogy ide visszajöjjünk?

-Dehogynem.

-Akkor ott meddig fogunk örülni?

-Amíg el nem kezdjük ott az életünket.

-Ott mi az életünk?

- Megküzdünk a táplálékért, mert ott kevesebb van.

Sok idő telt el azóta, hogy Géza először kirepült a fészekből. És már értette a lényeget. Megszületünk, boldogan üldögélünk a fészekben, majd elkezdődik az élet. Erősödünk, mert kell, repülni tanulunk, mert kell, hisz a nagy út az élet értelme. Mert ott válik el, hogy ki az igazi gólya. Aki túléli! Majd megérkezünk, pihenünk egyet, és elkezdünk megint élni. Készülünk a költözésre, mert erősnek kell lenni. A megszokásaink azok, amik segítenek túlélni. Ezek nélkül halottak lennénk. Értelmetlen bármin is gondolkodni.

Géza szépen felcseperedett és már készen állt a feladatra. De a véletlen végül mást hozott neki. Elkapott valami nyavalyát. Azt mondák az öreg gólyák, hogy ez egy új gólya kor. Veszélyesebb, mint a libanoni vadászok. Valakinél semmi jele nincsen, mások fészeknek esnek tőle. Maradjon itt, mert ez akár fertőző is lehet. Géza rettegett itt maradni. Egyedül volt, nem tudta mi baja, és mi fog vele történni. Átkozta magát, hogy miért pont vele kell ez történjen.

Végül nem lett igazán beteg, repülni is mindig tudott, de félelmei nem múltak el. Már nem emlékezett arra, hogy valójában ő kívánta a változást, mikor még gyermek volt, mikor még örömmel nézett ki a fészekből, és nem vágyott másra, mint boldognak lenni. Ha eszébe is jutottak gyerekkori emlékei, meg volt róla győződve, hogy kicsi az ő szárnyfesztávolsága ahhoz, hogy feszegesse a szokásokat.

Nem lett könnyű neki. Megváltozott minden. Hideg lett, eltűntek a színek, és egyre kevesebb volt mit enni. Nagyon vágyott a hosszú útra. Már szinte kívánta az út viharait és a libanoni vadászok golyóit. Alig várta, hogy újra csatlakozhasson a többiekhez, és betarthassa a jól megszokottakat. Végül minden reményét elvesztette és egykedvűen lógatta csőrét a fészekből kifelé. Sokáig nem is hallotta meg a furcsa hangokat, mert tele volt félelemmel, és állandóan az zakatolt a fejében, hogy mi lesz vele. De végül felfigyelt valamire. Észrevette, hogy pár tollasfejű, jó vastag színes tollbundában valamit cipel a szárnya alatt. Majd nem messze tőle elengedve azt, arrébb lépdel. És ekkor adják ki a furcsa hangokat. Ott volt benne a félelem, hogy ezekben nem lehet bízni, de végül a kíváncsiság és a feléledő remény, hogy valami jó is történhet, rávette arra, hogy közelebbről is megnézze mi az. Hát tücsköt békát talált ottan egy kupacban. Jól lakott végre. Még mindig nem tudta mi lesz vele, de lassan megtanulta, hogy hol talál magának elegendő élelmet. Akármennyire is hálás lett a tollfejüeknek, már nélkülük sem érezte gyengének magát. Megszokta a hideget is, és rájött arra, hogy nem biztos hogy minden rossz, amit annak gondolunk. Nyugodtan és boldogan várta a többiek visszatértét. Még azt is megtudta, hogy nincs egyedül.

Tavasszal, mikor újra felpezsdült az élet mindenfelé, meg is jöttek a többiek a nagy útról. Nagyon szomorú lett, mikor megtudta, hogy sokan odavesztek. Sokkal többen mint azok, akik valamiért maradni kényszerültek.

Géza végül megkapta a lehetőséget, hogy válasszon. Maradjak, vagy menjek.

# data[].attributes.attachment_link.description
Az egyszerűség kedvéért hívjuk Gézának. Tisztelettel kopogtatott, mielőtt ki akart jönni. Őt is ugyanúgy hagyták szerető szülei, hogy megküzdjön a világra jöttéért, ha már úgy döntött gólyaként akar megvalósulni. Anyu és apu szenvedni is mindig hagyták, mert jól tudták, hogy nehéz élet vár rá. Hisz fél év múlva indulnak haza, ahhoz pedig erősnek kell lennie.

# data[].attributes.attachment_link.readable_text
Háromnegyed órás film a fehér gólyákról, amelyek réges-régen Kelet- és Délnyugat-Európa megközelíthetetlen helyein fészkeltek. Közép-Európába csak akkor települtek be, amikor az ember elkezdett állatokat legeltetni, és megművelni a földet, az erdők kiirtásával pedig új táplálékszerző helyek jöttek létre.

# data[].attributes.attachment_link.description
Háromnegyed órás film a fehér gólyákról, amelyek réges-régen Kelet- és Délnyugat-Európa megközelíthetetlen helyein fészkeltek. Közép-Európába csak akkor települtek be, amikor az ember elkezdett állatokat legeltetni, és megművelni a földet, az erdők kiirtásával pedig új táplálékszerző helyek jöttek létre.

# data[].attributes.attachment_link.readable_text
Bár az idei március sem hozta el még a meleget, de költöző madaraink már úton vannak, s közülük az legkorábbiak már meg is érkeztek, köztük egy-két fehér gólya is. Nógrádban ebben az évben is Kisbágyonba érkezett elsőként meg a gólya, a helyiek március 1.-én fél hatkor észlelték először.
Ez, ha nem is megyei rekord, de ennek a madárnak eddig a legkorábbi ismert érkezési dátuma. Feltehetően a kisbágyoni egyed sem vonul el egészen Afrikáig, hanem megállhat a Mediterrán térségben és ott telelhet át. Ebből a régióból sokkal hamarabb haza lehet érni, mint a Szaharán túli telelőterületekről.

Korábbi rekordtartó egy őrhalmi hím, bizonyos Báró nevezetű gólya volt, mely minden évben február végén, március elején visszatért fészkére. Ezt a madarat sikerült jeladóval is megjelölni és így került bizonyításra, hogy Izraelben telel. Valószínűleg a többi extrém korán megérkező gólya hozzá hasonlóan nem teszi meg a teljes utat Afrikáig, hanem a Földközi-tenger mellékén telelhetnek.

Bár Báró már elpusztult, azért Őrhalomban még maradt korán érkező gólya. Idén március 11-én este már a fészkében sikerült lencsevégre kapni a másodiknak hazatérőt.

A napokban már országszerte sorra „potyognak be" fészkeikbe a gólyák. Nógrád megyében március 22-én Vizslás-Újlakra, 23-án pedig már Ludányhalásziban Pösténypusztán és Ipolyvecén is lehetett fészkén álló gólyával találkozni.

Ebben az évben is készültük a gólyák érkezésére, ezért tél végén fészektartókat helyeztünk ki olyan helyszínekre, ahol a csupasz vezetékekre épültek fészkek. Így idén Drégelypalánkra, Pilinybe, Rákóczifalvára kerültek ki fészektartók az áramszolgáltató közreműködésével. Emellett egy, a télen leomlott fészket hoztunk helyre a Ludányhalásziban található iskola udvarán, illetve üres fészektartókra kerültek fel vadszőlőből készült fészekalapok, többek között Drégelypalánkon, Patakon, Borsosberényben, Karancslapujtőn, Ludányhalásziban.

Egy biztos, hamarosan az igazi tavasz is megérkezik, még ha nem is az első gólyákkal.
Szöveg és képek: Papp Ferenc - természetvédelmi területfelügyelő
A cikk borítóképét készítette: Harangozó Adina (A tavasszal Ő is megérkezett!)

# data[].attributes.attachment_link.title
Tavasz hírnökei, avagy gólyák érkezése Nógrád megyében

# data[].attributes.attachment_link.description
Bár az idei március sem hozta el még a meleget, de költöző madaraink már úton vannak, s közülük az legkorábbiak már meg is érkeztek, köztük egy-két fehér gólya is. Nógrádban ebben az évben is Kisbágyonba érkezett elsőként meg a gólya, a helyiek március 1.-én fél hatkor észlelték először.

# data[].attributes.attachment_link.readable_text
Megérkezett az első fekete gólya a gemenci erdőbe, a fokozottan védett madár egyede kedd reggel az erdő bekamerázott fészkét foglalta el - közölte a Gemenc Zrt. az MTI-vel.

Az Afrikából érkezett gólya 7 óra 16 perckor foglalta el a fészket, ezután körülbelül fél óráig takarította azt, majd feltehetően élelem után repült - írták közleményükben.

Valószínűleg ugyanaz a gólya jött vissza

Csontos Péter, az erdőgazdaság osztályvezetője az MTI-nek elmondta: a madár nincs begyűrűzve, de valószínűleg a tavaly itt fészkelt gólya jött vissza, mert általában ugyanazok a párok használják a fészkeket. Egyelőre azt sem lehet megállapítani, hogy az állat hím vagy tojó. A videó itt érhető el.

A bekamerázott fészekben - a Gemenc Zrt. finanszírozásával a Duna-Dráva Nemzeti Park és a Magyar Madártani és Természetvédelmi Egyesület együttműködésével létrejött projektnek köszönhetően - már kilencedik éve folytatódhat a fekete gólyák tudományos megfigyelése. A fészekben 2013 óta 31 tojást raktak a madarak, és 13 fióka repült ki onnan.

A cikk az ajánló után folytatódik

A közleményben kitértek arra, hogy a kamerás megfigyelés nemcsak a szakembereknek nyújt fontos információkat, hanem sokat segít a természetvédelmi szemléletformálásban is. "A webkamera felvételeit megfigyelő érdeklődők, szakemberek és tudósok csak szemlélői a költés sikerességének vagy sikertelenségének, hiszen ezek hozzátartoznak a természet rendjéhez, amelybe nem célja beavatkozni a Gemenc Zrt.-nek" - fogalmaztak.

Idén nem indítják el az élő közvetítést

Közölték, hogy az erdőgazdaság 2021-ben nem indítja el a fészekről az évekig működött internetes közvetítést, de weboldalán és Ökoturisztikai Központjának hivatalos Facebook-oldalán rendszeresen beszámol az ott történő eseményekről.

Magyarországon mintegy 380-420 pár fekete gólya fészkel, közülük körülbelül 40 pár Gemencen. Az itteni populáció a világ legnagyobb egyedsűrűségű feketególya-állománya. A madarak fészküket a háborítatlan, természetes vagy természetszerű erdőrészekbe építik a legidősebb, legnagyobb fákra, a leggyakrabban előforduló fészektartó fa a 80-100 évesnél idősebb kocsányos tölgy. A Gemencen az elmúlt évtizedekben nem változott a fészkelő párok száma. Ez azt jelzi, hogy az élőhely megfelel a faj igényeinek.

A Gemenc Zrt. által kezelt területeken az elmúlt 25 évben meghatszorozódott az öreg erdők száma, az erdőgazdaság az elfoglalt fészkek körül védőzónákkal, az erdészeti tevékenységek időszakos átszervezésével, a turista-túraútvonalak áthelyezésével segíti azt, hogy költési időszakban ne zavarják a madarakat.

Gyönyörű portrékat készít madarakról a fotós - Varázslatos módon örökíti meg őket

Ritkán látni így, szemtől szemben a madarakat.

(Képek forrása: Getty Images Hungary)

# data[].attributes.attachment_link.title
Megérkezett az első fekete gólya a gemenci erdőbe: videó is készült a landolásáról

# data[].attributes.attachment_link.description
Megérkezett az első fekete gólya a gemenci erdőbe, a fokozottan védett madár egyede kedd reggel az erdő bekamerázott fészkét foglalta el - közölte a Gemenc Zrt. az MTI-vel. Az Afrikából érkezett gólya 7 óra 16 perckor foglalta el a fészket, ezután körülbelül fél óráig takarította azt, majd feltehetően élelem után repült - írták közleményükben.